Diari Oficial de la Generalitat Valenciana


Sumari del DOGV 120, del 08-09-1983 (1983/802391)

RESOLUCIÓ de 20 de juni de 1983, del Conseller d'Obres Públiques i Urbanisme, sobre l'expedient I-15/83, Projecte de Pla Especial de Reforma Interior «Clot de Barrabàs», del terme municipal de Godella.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   120

Data del DOGV
:   08-09-1983

Secció del DOGV
:   ALTRES DISPOSICIONS

Número del document
:   1983/802391


Data del document
:   20-06-1983

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 20 de juny de 1983, del Conseller d'Obres Públiques i Urbanisme sobre l'expedient I-15/83, Projecte de Pla Especial de Reforma Interior "Clot de Barrabás", del terme municipal de Godella.  
VIST l'expedient relatiu al Projecte de Pla Especial de Reforma Interior «Clot de Barrabàs», del terme municipal de Godella, i   
VIST.-Que l'Ajuntament de Godella ha tramitat el Projecte esmentat, promogut per la propietat d'una de les tres parcel les afectades, amb l'avinença de la totalitat dels particulars, i que té per objecte el reequipament urbà d'una zona verde i l'ordenació d'un petit sector per a l'edificació i urbanització posterior.   
ATES.-Que la valoració d'aquest Projecte és satisfactòria per tal com la finalitat és estimulant, i, d'altra banda, s'inclou en l'estructura general i orgànica del territori determinat pel superior Pla General d'Ordenació Urbana de Valencia i comarca, dins del sòl qualificat com a ciutat-jardí. .Això no obstant, s'hi observen certes deficiències que impedeixen l'atorgament de la plena validesa del Projecte, per tal com han de ser objecte de nou tractament . Així doncs, s'observa l'exclusió de la Unitat d'Acció proposada, de dues zones a desenvolupar pel sistema d'expropiació, cosa que no està de cap manera justificada, atés que l'escassa entitat de l'àmbit del Pla exigeix una lògica interna total que no admet la parcialitat de solucions en allò que fa referència a executar els vials i d'altres obres d'infrastructura, sense que es garantesca l'eficàcia plena i indiscutible del principi de solidaritat entre els particulars afectats dels beneficis i de les càrregues derivats del planejament.   
ATES.-Que no consta en l'expedient la preceptiva publicació en un periòdic de major difusió de la província, de l'acord d'aprovació inicial, a fi d'obrir un període d'informació pública, casa que incompleix el que preveu l'article 147 3.r del Reglament de Planejament.   
ATES.-Que l'òrgan Consultiu Superior de Planejanent, en sessió de 14 de juny de 1983, dictaminà aquest expedient.   
VISTOS els preceptes legals esmentats, la Llei de Procediment Administratiu i d'altres normes de general aplicació, suspenc l'aprovació definitiva de l'expedient, perquè es procedesca a la modificació puntual del sistema d'actuació elegit, en el sentit d'incorporar a la Unitat d'Actuació delimitada les dues actuacions aïllades, assenyalades en el 1.r Atés, tot amb independència d'esmenar l'obligat tràmit de publicació també assenyalat.   
Contra aquesta Resolució, que no esgota la via administrativa, es podrà interposar Recurs d'Alçada davant el Ple del Consell de la Comunitat Valenciana, en el termini de quinze diez comptats des de la notificació.   
València, a 20 de juny de 1983.   
El Conseller d'Obres Públiques i Urbanisme   
LLUIS VERDU I LOPEZ